九二二機場和你塞行動，又叫和你塞4.0，係2019年9月22號反逃犯條例修訂運動中喺北大嶼山東涌、欣澳、大陰頂同赤鱲角香港國際機場進行嘅一次示威。當局按照先前一次「和你塞」嘅部署防範，結果無乜示威者響應，反而轉到其他港鐵沿線嘅大型商場示威，包括沙田新城市廣場、南昌站vwalk、九龍站圓方，當中以新城市廣場嘅規模最大，估計超過一千人參加。